**ANEXA III.b – REGULI FINANCIARE ȘI CONTRACTUALE SUPLIMENTARE APLICABILE DOAR PROIECTELOR ÎN CARE SUNT ORGANIZATE ACTIVITĂȚI DE MOBILITATE VIRTUALE CAUZATE DE PANDEMIA COVID-19**

**Acțiunea-cheie 1**

 **Mobilitatea persoanelor în scopul învățării**

Următoarele reguli sunt suplimentare celor din Articolele I.2 si II.2 ale Anexei III.a și se aplică doar în cazurile în care este necesară organizarea de activități de “mobilitate” virtuale din cauza pandemiei COVID-19. Raportarea cu privire la “mobilitățile” virtuale trebuie realizată în acord cu regulile specificate în contractul de finanțare.

**Articolul I.2 Calcularea** **contribuțiilor bazate pe număr de unități și documentele justificative**

Costurile din cadrul categoriilor bugetare „Transport” și „Sprijin Individual” nu sunt eligibile pentru activitățile de “mobilitate” virtuale.

**C. Sprijin pentru organizarea mobilităților**

(a) Calcularea valorii grantului: Grantul este calculat prin înmulțirea numărului total de participări în activitățile de „mobilitate” virtuale cu contribuția pe unitate aplicabilă, după cum se specifică în Anexa IV a Contractului de finanțare.

(b) Eveniment declanșator: evenimentul care condiționează acordarea grantului este acela că participantul a efectuat activitatea.

(c)Documente justificative: dovada de participare la activitate, sub forma unei declarații semnate de către organizația gazdă, în care se specifică numele participantului, scopul activității, precum și data de început și de final a activității virtuale;

**Articolul II.2.Calcularea costurilor reale**

**A. Sprijin pentru nevoi speciale**

Beneficiarii pot transfera fonduri alocate oricărei categorii bugetare către categoria bugetară „sprijin pentru nevoi speciale”, chiar dacă inițial nu au fost alocate fonduri pentru această categorie.

1. Calcularea nivelului grant-ului: Grantul reprezintă rambursarea în proporție de 100% a costurilor eligibile realizate efectiv.
2. Costuri eligibile: Costuri legate în mod direct de participarea în proiect a participanților cu nevoi speciale și necesare pentru implementarea „mobilităților” virtuale.
3. Documente justificative: facturi pentru costurile reale suportate, specificând numele și adresa organismului care emite factura, suma, moneda și data facturii, precum și dovada plăților.

**B. Costuri excepționale**

Beneficiarii pot transfera până la 10% din fondurile alocate oricărei categorii bugetare de costuri bazate pe unități către categoria bugetară „costuri excepționale” pentru a acoperi costuri legate de achiziționarea și/sau închirierea de echipament și/sau servicii necesare pentru implementarea activităților de „mobilitate” virtuale cauzate de pandemia COVID-19, chiar dacă inițial nu au fost alocate fonduri pentru categoria „costuri excepționale”.

Transferul pentru costuri exceptionale va putea fi efectuat numai cu aprobarea prealabila din partea Agentiei Nationale in baza unei justificări pertinente a necesitatii realizarii acestui tip de cheltuială.

1. Calcularea nivelului grantului: Grant-ul reprezintă rambursarea în proporție de 75% a costurilor eligibile suportate efectiv pentru achiziționarea și/ sau închirierea de echipament și/ sau servicii.
2. Costuri eligibile: costuri legate de achiziționarea și/sau închirierea de echipament și/sau servicii necesare pentru implementarea activităților de „mobilitate” virtuale.
3. Documente justificative: dovada plății costurilor realizate pe baza facturilor aferente, specificând numele și adresa organismului care emite factura, suma, moneda și data facturii, precum și dovada plăților.

|  |  |
| --- | --- |
| Pentru Beneficiar: [a se înlocui cu numele oficial si complet al beneficiarului]  | Agenţia Naţională pentru Programe Comunitare în Domeniul Educaţiei şi Formării Profesionale |
|  [a se înlocui cu prenume / nume / funcţie a reprezentantului legal care semnează  | Monica CALOTĂ, director |

Semnătura şi ştampilă, dacă se aplică Semnătura

Încheiat în [localitatea], la [data] Încheiat în Bucureşti, la data